Sigurvald , íbúi á Hvammstanga , kveikti á kerti í rafmagnsleysinu í dag og hitaði sér kakó á gasinu . Sigurvald Ríkislögreglustjóri hefur ákveðið í samráði við lögreglustjórana á Vestfjörðum , Norðurlandi vestra og Norðurlandi eystra að hækka viðbúnaðarstig vegna óveðurs af óvissustigi yfir á hættustig . Greint er frá þessu í tilkynningu frá Almannavörnum en ákvörðunin er tekin í samráði við Veðurstofu Íslands . Almannavarnir áttu stöðufund með Veðurstofu Íslands síðdegis þar sem fram kom að veðrið væri ekki búið að ná hámarki . Veðrið væri þó farið að hafa veruleg áhrif á samfélög þessara þriggja lögregluumdæma . Varðandi Vestfirði er aðallega um að ræða Strandir í takt við rauða viðvörun Veðurstofunnar . Búast má við áframhaldandi óveðri og ófærð auk þess sem er stórstreymt er þessa dagana . Við þessar aðstæður hefur myndast ísing á raflínum með tilfallandi rafmagnsleysi . „ Ef hættumat leiðir í ljós að hætta fer vaxandi verður að grípa til tafarlausra ráðstafana til að tryggja sem best öryggi þeirra sem á svæðinu búa / dvelja , “ segir í tilkynningunni . Slíkt sé gert með því að efla viðbúnað neyðar - og öryggisþjónustunnar á viðkomandi svæði , ásamt því að grípa til fyrirbyggjandi aðgerða s.s. rýmingar , brottflutnings eða lokunar svæða . Einnig eru leiðbeiningar og viðvaranir einkennandi fyrir þetta stig ( almannavarnir.is ) .